CELEX: C2005/057/18
Language: et
Date: 2005-03-05 00:00:00
Title: Euroopa Kohtu (teine koda) 20. jaanuari 2005. aasta otsus kohtuasjas C-306/03 (Juzgado de lo Social nr 3 de Orense eelotsusetaotlus): Cristalina Salgado Alonso versus Instituto Nacional da la Seguriad Social (INSS), Tesoreria General de la Seguridad Social (TGSS) (Võõrtööliste sotsiaalkindlustus — EÜ artiklid 12, 39 ja 42 — Määruse (EMÜ) nr 1408/71 artikkel 45 ja artikli 48 lõige 1 — Vanadus ja surm — Töötus — Minimaalsed kindlustusperioodid — Kindlustusperioodid, mida arvestatakse hüvitise suuruse määramiseks, ent ei arvestata õiguse tekkimisel nendele hüvitistele — Töötusperioodid — Liitmine)

5.3.2005   
            
            
               ET
            
            
               Euroopa Liidu Teataja
            
            
               C 57/10
            
         
      EUROOPA KOHTU
   
   (teine koda)
   20. jaanuari 2005. aasta otsus
   kohtuasjas C-306/03 (Juzgado de lo Social nr 3 de Orense eelotsusetaotlus): Cristalina Salgado Alonso versus Instituto Nacional da la Seguriad Social (INSS), Tesoreria General de la Seguridad Social (TGSS) (1)
   
   (Võõrtööliste sotsiaalkindlustus - EÜ artiklid 12, 39 ja 42 - Määruse (EMÜ) nr 1408/71 artikkel 45 ja artikli 48 lõige 1 - Vanadus ja surm - Töötus - Minimaalsed kindlustusperioodid - Kindlustusperioodid, mida arvestatakse hüvitise suuruse määramiseks, ent ei arvestata õiguse tekkimisel nendele hüvitistele - Töötusperioodid - Liitmine)
   (2005/C 57/18)
   Kohtumenetluse keel: hispaania
   Kohtuasjas C-306/03, mille esemeks on Euroopa Kohtule EÜ artikli 234 alusel Juzgado de lo Social nr 3 de Orense (Hispaania) poolt 24. juuni 2003. aasta otsusega esitatud eelotsusetaotlus, mis saabus Euroopa Kohtusse 16. juulil 2003, nimetatud kohtus pooleliolevas asjas järgmiste poolte vahel: Cristalina Salgado Alonso v. Instituto Nacional da la Seguriad Social (INSS), Tesorería General de la Seguridad Social (TGSS), tegi Euroopa Kohus (teine koda), koosseisus: koja esimees C. W. A. Timmermans ning kohtunikud R. Silva de Lapuerta, R. Schintgen (ettekandja), P. Kūris ja G. Arestis; kohtujurist J. Kokott, kohtusekretär vanemametnik M. Múgica Arzamendi, 20. jaanuaril 2005 otsuse, mille resolutiivosa on järgmine:
   EÜ artikleid 39 ja 42 ning nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes, muudetud ja kaasajastatud nõukogu 2. detsembri 1996. aasta määrusega (EÜ) nr 118/97, mida on omakorda muudetud 29. juuni 1998. aasta määrusega (EÜ) nr 1606/98, artiklit 45 tuleb tõlgendada nii, et nendega ei ole vastuolus siseriiklik reegel, nagu üldise sotsiaalkindlustusseaduse 28. lisasäte, mille kohaselt ei saa liikmesriigi pädevad asutused siseriikliku pensioniskeemi alusel määratava vanaduspensioni õiguse saamiseks võtta arvesse selles liikmesriigis täidetud teatud kindlustusperioode töötaja poolt, kes on töötuskindlustuse haldamise asutuse poolt vanaduspensionikindlustusse sissemaksete tegemise ajal töötu, kuna neid perioode võetakse arvesse üksnes nimetatud pensionisumma arvutamisel.
   
      (1)   ELT C 226, 20.9.2003.